Muruõhutaja

Muruõhutaja (muru-aeraator) on seade, mis lõikab või augustab murupinda, et õhk, vesi ja väetis pääseks pinnasesse, aidates kaasa muru kasvamisele.Saemeister. „Muruõhutamise ABC“

 Aeraatorite tüübid 
Aeraatoritel on kolm peamist tüüpiPennington Seed, Inc. „Why, when and how to aerate your lawn“:
Piidega aeraator, mis teeb pinnasesse augud. Sobib paremini liiv- ja savimuldadele.
Lõiketeradega aeraator ehk vertikaallõikur, mille terad lõikavad pinnasesse õhutusavad.
Metalltorudega aeraator, mis võtab pinnasest välja väikeseid silindrikujulisi mullatükke. Sobib eriti hästi rasketele savimuldadele ja kinni tambitud pindadele.CA The Spruce. „Core Aeration: what Is It and Why Do It“
Aeraatoril võivad olla kombineeritud tööriistad, mis maapinda sisselõikeid ei tee, vaid tõmbavad muru seest sammalt välja. Osadele masinatele saab külge panna spetsiaalse koti kuivanud muru ja sambla kokku kogumiseks.
On manuaalsed, bensiinimootoriga ning elektritoitel juhtmega või akutoitel mudelid.Saemeister „Muruõhutamise ABC“Gardener´s World. (2021) „Seven of the best lawn aerators, from manual to combination machines“

 Aeraatorite kasutamine 
Muru on soovitatav aeraatoriga õhutada kaks korda aastas ‒ hiliskevadel, kui õues on vähemalt 10 kraadi sooja, ja sügise alguses. Eelnevalt tuleb niita muru umbes 3-4 cm kõrguseks. Maapind peab olema kergelt niiske. Kindlasti tuleb vältida õhutamist põua ajal. Teradega ei tohi liiga sügavale lõigata. Üleskistud materjal tuleb murupinnalt eemaldada. 
Peale õhutamist on soovitatav pinnale liiva puistata ja muru väetada. Õhutamise järgselt ei tohi muru kümne päeva jooksul niita.Fantastic Gardeners. „What is Lawn Aeration? Why, When, and How to Do It?“Better Homes&Gardens.  „How to Aerate Your Lawn for Healthy Grass“PuhastusImport. „Mida teha enne ja pärast muru õhutamist?“Murumehed. „Muru õhutamine“Prints, U. 2012 „Esmalt tuleb kevadel muru õhutada“ Maakodu, 06.05.2012.

Viited

Kategooria:Tööriistad
Kategooria:Aiandus